
StudentParlamentet sin høringsuttalelse på Knutstadutvalgets innstilling om fremtidig organisasjons- og ledelses struktur ved Høgskolen i Oslo 

Studentparlamentet er det høyeste studentorganet ved Høgskolen i Oslo, valgt og satt sammen av studenter ved Høgskolen, og uttaler seg på vegne av studentene. 

Vi har sendt utkast til alle studentrådene, samt lagt ut informasjon og foreløpig utkast til høringsuttalelse på våre hjemmesider jevnlig, slik at studenter og studentråd har kunnet komme med tilbakemeldinger. Det ble også arrangert et åpent møte for alle studenter, der det ble gitt en innføring om Knutstadutvalget og åpnet for debatt om studentenes mening. Forslaget er basert på de tilbakemeldingene vi har fått fra studentene ved Høgskolen i Oslo, samt StudentParlamentets egne vurderinger.  Denne høringsuttalelsen er vedtatt mot en stemme av Studentparlamentets forsamling i møte 28.01.02

Studentparlamentet er i all hovedsak positiv til endringer i organisasjons- og ledelsesstrukturen ved Høgskolen i Oslo. Store endringer i samfunnet og en ny reform innen høyere utdanning (Kvalitetsreformen) krever at HiO tenker nytt og ser fremover. Det må likevel taes høyde for at Høgskolen i Oslo er en stor institusjon, og en omorganisering og endring av dagens struktur vil kreve mye av studenter og ansatte.

Studentparlamentet har gått inn for en ny områdemodell, og skisserer et alternativ til den modellen Kutstadutvalgets flertall har innstilt på. Vi mener at de største utfordringene er vilje til samarbeid og holdninger i de etablerte fagmiljøer og avdelinger. StudentParlamentet tror en omorganisering, slik vi skisserer her, er det beste både for studenter, faglige ansatte og de miljøene disse representerer.

Holdninger
- Uten vilje til samarbeid er det ingen poeng med omorganisering.

I arbeidet rundt høringsprosessen har vi opplevd at det største hinderet for endring og eventuell omorganisering er holdninger blant ansatte og studenter. Skal HiO kunne utvikle seg til det bedre, må en endre den enkeltes holdninger. I holdninger legger vi vilje til å gå inn i samarbeid på tvers av fagmiljøer og profesjoner. Samtidig er evne til nytenkning og handlingsmot viktig å tilstrebe for å utvikle kvaliteten ved Høgskolen i Oslo.

De forskjellige fagmiljøene må være mer åpne for nye arbeidsformer og se de mulighetene som ligger i det å inngå i et tverrfaglig samarbeid med andre fagfelt. Uansett hvilken modell som velges, må det ikke lukkes for samarbeid på tvers av områdene. Denne omorganiseringen må åpne, ikke bare for samarbeid innenfor områdene, men også på tvers av disse.

Samtidig må en passe på at HiO tilbyr relevant arbeidskraft etter samfunnets behov. Går utviklingen for mye i retning modulbasert læring og shopping på tvers av fagtilbud, kan man risikere at kompetansen utvannes og blir for lite spisset i forhold til yrkeslivets krav.

Organisering

Vi ser behovet for en omorganisering for å skape bedre kommunikasjon og samarbeid mellom de forskjellige fagmiljøene ved Høgskolen i Oslo. Med større områder legger en til rette for å kunne skape nye spennende bachelor og master grader på tvers av tradisjonelle fag. 

Slik Knutstadutvalgets innstilling til områdemodell ligger i dag mener vi det er flere svakheter.

Knutstadutvalget har lagt til grunne tre kriterier for valg av modell

· Bærekraft

· Fleksibilitet

· Oversiktlighet

Her kommer ikke kvaliteten godt nok frem og vi mener at dette burde være det første og viktigste punktet. Uansett valg som blir tatt skal kvalitet være overordnet.
Kriteriet Oversiktlighet er ikke oppfylt. Titlene på de forskjellige områdene er ikke selvforklarende. Som søkende student er det ikke selvsagt hvor en finner sitt fag/interessefelt. Studentparlamentet reagerer også på en del valg rundt plasseringen av fag i den anbefalte modellen. Vi har derfor valgt å utarbeide en egen modell for å vise hvordan studentene ønsker at Høgskolen i Oslo skal se ut. 

Modell S5


Opplæring, oppvekst og kunst
Ingeniør- og teknisk helsefag
Helse og rehabilitering
Samfunn, økonomi og kommunikasjon

LU:
IU
SU
JBI

Allmennlærerutd.
Bygg
Sykepleierutd.
Bibl.- og info.vitenskap

Førskolelærerutd.
Data
HF
Journalistutd.

EST:
IKT
Ergoterapeututd.
ØKS

Estetiske fag
Energi og miljø
Fysioterapeututd.
Sosionomutd.

Faglærerutdanning
Elektro
Mensendieckfys.utd.
Barnevernsped.utd


Kjemi
Reseptarutd.
Off.styring


Maskin
Ortopediing.
Revisorutd.


HF:

Øk og administrasjon


Bioing.utd.

Velferdstudier


Tanntekn.utd




Radiografutd.



Kommentarer til modell S5

Generelt

Studentparlamentet går inn for en modell med fire store områder. Dette betyr ikke at fag og fagmiljø mister sin særegenhet. Vi mener at områdemodellen åpner for samarbeid mellom fag. Samtidig som enkeltfag kan utvikle seg videre i sin særegenhet, kan de styrke fagfelt de samarbeider med ved å tilby sine  kunnskaper.

FIKS, faglig og internasjonale kunnskapssentre, er plasser i midten for å illustrere dens paraplyfunksjon for alle områder, slik som det er organisert i dag.

Opplæring, oppvekst og kunst

Dette område består av lærerfagene samt gamle avdeling EST. Det forutsettes at de studieretninger som ikke har hovedvekt på pedagogikk blir prioritert og videreutviklet på lik linje med de andre fagområder. 

Det har vært diskusjon om det skal benyttes ordet kunst eller estetiske fag i tittelen. Etter noe diskusjon er vi kommet fram til at kunst er mer dekkende og mindre pedagogisk rettet i forhold til de kunstneriske fagene. Studentene fra EST har vært med å utforme underteksten til området slik at deres interesser skal bli ivaretatt.

Ingeniør- og teknisk helsefag 

Dette området består av avdeling IU og de tekniske helsefagene fra HF. Det har vært mange og lange diskusjoner rundt definisjonen av en del helsefag. Hva er et teknisk helsefag? og hva er et omsorgshelsefag? Studentparlamentet synes dette er en vanskelig debatt. I vårt forslag til modell har vi valgt å legge bioingeniør, tanntekniker og radiograf under dette området. 

Vi ser at avdeling for helsefag har gått hardt ut mot å legge radiograf utdanningen under området med IU. Derimot er samtlige studenter som har kommentert saken gått sterkt inn for vårt forslag, S5. De mener en sammenslåing med IU vil styrke utdanningen, skape spennende tverrfaglige prosjekter og at de vil føle et tettere fellesskap med disse yrkesgruppene.

Det opprinnelige forslaget til tittel på dette området var teknologi, miljø og teknisk helsefag. Ingeniørstudentene mente at ”ingeniør” skulle være  i tittelen for å sikre forståelse av hva området egentlig inneholdt, og sikre rekrutteringen til studiene.

Helse og rehabilitering

Dette området består av sykepleierutdanningen, helsefagene med vekt på omsorg (fysioterapi, ergoterapi, mensendieck) og  ortopediingeniør og reseptar.

Dette kan bli et veldig stort område med mange studenter, men vi ser potensiale for omfattende tverrfaglige prosjekter.

Det har vært en del diskusjoner rundt plassering av de forskjellige fagene ved dagens HF. Ortopedistudentene argumenterte for å inngå i område for Helse og Rehabilitering, fordi de har et tett samarbeid med disse yrkesgruppene og mener de vil ha større utbytte av samarbeid innad i dette området. 

Reseptarutdanningen har også ønsket og argumentert for at de bør ligge under område for Helse og Rehabilitering.

Samfunn, økonomi og kommunikasjon

Dette er et sammensatt området. Studentene ved journalistutdanningen går imot å ligge under et kunst, kultur og kommunikasjons område. De vil heller ha et tettere samarbeid med økonomi, offentlig styring og juss. Samtidig mener vi at sosionomutdanningen har mye kompetanse som er nyttig for dette området.

Ledelse og styring

Studentparlamentet går inn for delt ledelse. Vi ser det som en fordel å skille dekanrollen, med ansvar for det faglige, og direktørrollen med ansvar for administrasjon og økonomi. Skal disse to ansvarsområdene gjøres av en og samme person er vi redd for at det administrative kan spise opp det faglige, rett og slett fordi det kommer til å være en for stor oppgave, spesielt hvis område modellen går igjennom. Studentparlamentet tror og det kan bli vanskelig å finne kompetente personer til en slik jobb. Personer med bred faglig kompetanse sammen med administrativ og økonomisk erfaring innen store institusjoner vokser ikke på trær. Studentene mener at deres interesser blir best ivaretatt med delt ledelse.  

Valg eller ansatt.

Studentparlamentet går inn for ansettelse på alle nivå. På denne måten kan en sikre seg flere kandidater med høy kompetanse og ledererfaring. Ved åremålstilsetting vil en kunne velge blant flere gode kandidater både i og utenfra institusjonen. Dette vil være med å sikre den kvaliteten Høgskolen i Oslo skal representere.

Vi ser og fordeler ved at en leder ikke tidligere har jobbet ved HiO. En ekstern leder vil kunne tilføre skolen nye impulser. Samtidig vil det ikke være knyttet bånd til spesielle fagfelt, avdelinger og ansatte. 

Uansett valg eller ansettelse vil studentene være med å påvirke prosessen, enten gjennom valg, valgforsamling eller tilsetting.

Områdestyre/avdelingsstyre

Studentparlamentet går inn for områdestyre slik som avdelingsstyre er i dag. Områdestyret bør ha ni medlemmer for å på den måten være mest mulig effektiv. Studentparlamentet mener at områdestyret skal bestå av 2 studenter, 3 eksterne. 3 faglig ansatte og 1 teknisk/adm. ansatt.

På denne måten kan ikke de interne få rent flertall. Samtidig ønsker Studentparlamentet å signalisere en økende tilpasningsdyktighet mot samfunnet og markedet ute ved å trekke inn 3 eksterne representanter.

Oppsummering

StudentParlamentet er positive til en omorganisering av Høgskolen i Oslo, men mener at det er viktig å ivareta de enkelte fagmiljøer sitt særpreg.

Vi ser med spenning på hvordan den fremtidige høgskolen vil se ut, og håper studentenes synspunkt, som kommer frem i denne uttalelsen, blir tatt seriøst og sett på som betydningsfullt for Høgskolen. Høgskolen i Oslo sine 9000 studenter er tross alt en stor og viktig brukergruppen av institusjonen.

Vi håper at StudentParlamentet blir sett på som en naturlig del av prosessen videre med omorganisering av Høgskolen i Oslo.

Oslo 30.01.03

For StudentParlamentet 


Pia Christine Mølsted



 Hallvard Lavoll

Leder for StudentParlamentet



 Nestleder i StudentParlamentet






�








Vår ref.: 





Deres ref.:





Saksbehandler: 


StudentParlamentet 





Dato: 30.01.03











Ingeniør- og 


teknisk helsefag





Opplæring, oppvekst og kunst











Samfunn


økonomi og komunikasjon





Helse og


rehabilitering





 FIKS:


SEFIA, PUS,


SPS, SEVS 








Studentparlamentet ( Pilestredet 52 (  Fyrhuset ( 0167 Oslo (tel: 22 45 28 33 ( fax: 22 45 28 21

Epost: studentparlamentet@hio.no ( http://www.studentparlamentet.no

